Коран глава 69
НЕИЗБЈЕЖНИ ДАНДато у Меки. — 52 стиха.
У име Бога благога и милосрднога.

1. Неизбјежни Дан.

2. Шта је то неизбјежни дан?

3. Ко ће тебе научити шта је то неизбјежни дан?

4. Темуд и Ад називаху неистином дан рјешавања.

5. Темуд је био разорен страховитом виком с неба.

6. Ад је био разорен буром хучном, силовитом.

7. Бог је подвргао себи страшну небеску вику, и буру, да их употреби противу Ада и Темуда, за седам ноћи и осам дана без престанка: ти си тада могао видјети тај народ гдје лежи оборен на земљи, као комади палме шупљи изнутра.

8. Јеси ли видио да једна цигла душа утече од пропасти?

9. Фараон, народи који су живјели прије њега, и разорени градови, бијаху гријешни.

10. Они бијаху непослушни посланику Божјему, и Бог их је обилато казнио.

11. Када се прелише воде (за вријеме потопа), ми вас носисмо у лађи.

12. Како би вам тај догађај послужио за опомену, и како би помљиво ухо очувало спомен о томе.

13. Када труба затруби први пут,

14. Када земља и брда буду однесени у ваздух, и буду смрвљени једнијем једитијем праском,

15. Тога ће дана бити догађај.

16. Тога ће се дана распући небо и пашће у комаде.

17. А анђели ће стајати са обје стране (неба); тога ће дана осам анђела носити пријесто твојега Господа.

18. Тога дана ћете ви бити доведени пред Бога, и ни једно ваше тајно дјело неће бити сакривено.

19. Онај којему се даде његова књига у десну руку рећи ће: Ево читајте ми моју књигу.

20. Ја сам свакада мислио да ћу једнога дана морати дати рачуна.

21. Тај човјек имаће пријатан живот

22. У узвишеном врту,

23. Којега ће плодови бити близу тла, те ће се моћи лако брати.

24. Једите и пијте, нека вам буде на здравље, рећи ће им се, за награду ваших дјела у протеклијем данима.

25. Онај којему његова књига буде дата у лијеву руку, повикаће: Камо да ми није поднесена моја књига,

26. И да никада нијесам сазнао за овај рачун!

27. Камо да ми смрт оконча живот мој!

28. На што ми моја богатства?

29. Моје моћи нема више!

30. Тада ће Бог рећи чуварима пакла: Ухватите га, и свежите га,

31. Па га угријте на ватри пакленој.

32. За тијем га окујте веригама од седамдесет лаката,

33. Јер он није вјеровао у Бога Превишњега.

34. Он није хтио да нахрани убогога.

35. С тога он данас нема овдје заштитника,

36. Ни друге хране осим гноја?

37. Злочинци ће се једини њиме хранити.

38. Нећу се клети онијем што ви видите,

39. Ни онијем што ви не видите,

40. Да је то ријеч апостола поштованога.

41. То није ријеч пјесникова. О! како ви мало вјерујете!

42. То није ријеч некога врача. О! како ви мало размишљате!

43. То је откриће господара свега свијета.

44. Да је Мухамед измислио какву бесједу на наш рачун,

45. Ми бисмо га ухватили за десну руку,

46. И пресјекли бисмо му срчану жилу,

47. И не бисмо га бранили ни од једнога између вас.

48. Ова је књига савјет за оне који се боје Бога.

49. Ми знамо да их има међу вама који је називљу обманом.

50. Ова је књига очајна по невјернике;

51. Јер је Коран сушта истина.

52. Слави име Бога Превишњега.

Коран у преводу Миће Љубибратића